**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 04.11.2024 | nr | 2-24-11509 |

**Ettepanek**

Harju Maakohtu menetluses on tsiviilasi nr 2-24-11509, KaLi OÜ (registrikood 16342694) avaldus pankroti väljakuulutamiseks. 09.09.2024. a nimetas kohus võlgniku ajutiseks pankrotihalduriks vandeadvokaat Mark Uska. Ajutise halduri aruande kohaselt on võlgnikul sissenõutavaks muutunud rahalisi kohustusi summas vähemalt 50 336,90 eurot. Arvestades võlgniku aktiva koosseisu (kasutatud vallasasjad) ja väärtust (ca 600 eurot) ning asjaolu, et võlgniku majandustegevus on lõppenud, siis on ilmne, et võlgnik on püsivalt maksejõuetu

Kohus teatas 22.10.2024. a väljaandes Ametlikud Teadaanded võimalusest maksta pankrotimenetluse kulude katteks deposiidina 3000 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 22. novembriks 2024. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-24-11509.

Lugupidamisega

/digitaalselt allkirjastatud/

Karin Sonntak

kohtunik